== Produktion ==
Mod slutningen af 1997 indkvarterede [[System of a Down]] sig i studiet, Sound City, i [[Los Angeles]], sammen med produceren [[Rick Rubin]] for at indspille den instrumentale del af deres debutalbum. Her blev de yderligere assisteret af Dave Sardy, der stod for [[lydmiks|miksningen]] og Sylvia Messey, som tog sig af det lydtekniske arbejde. Til indspilningerne af [[Serj Tankian|Tankians]] vokaler, valgte Rubin at bruge sit eget hus i [[Laurel Canyon]] for at skabe den rette atmosfære. {{Citat|Vi havde farvede lys, røgelse og små antikke tæpper og bare denne fantastiske stemning. Vi indspillede faktisk nogle spor i the Dungeon [Kælderen i Rubins hus]. The Dungeon havde virkelig en gruopvækkende atmosfære. (...) Cement. Rigtig koldt. Så vi tændte nogle stearinlys og indspillede (...)<ref name="Myers. s. 68">{{Harvnb|Myers|2006| p=68}}</ref>|Tankian om indspilningerne}}
Udover rollen som producer, trådte Rubin også til som guide for Tankian, og trænede ham i at udnytte et større potentiale af sine vokaler til at gå fra harmoniladet sang til bizarre tegnefilms-agtige stemmer. "''Han bragte en masse på bordet. Han har et fantastisk øre for musik, i harmoni, og hvad der virker og hvad der ikke virker, hvilket er derfor jeg tror, at han kan producere forskellige musikgenrer så godt (...)''," udtalte Tankian.<ref name="Myers. s. 68" /> Indspilningerne blev færdiggjort i begyndelsen af 1998 og gruppen valgte 13 af de indspillede sange som skulle med på albummet.<ref>{{Harvnb|Myers|2006| p=69}}</ref>
Musik